stanford-oval/wikipedia huggingface dataset:
טיונה פאריס
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | האישה הטובה | מלינדה גוסט | פרק: "Double Jeopardy" |
| 2012–2015 | מד מן | דון צ'יימברס | תפקיד חוזר (עונות 7-5); 22 פרקים |
| 2013 | CSI | קארן ברנסטון | פרק: "Take the Money and Run" |
| 2014–2017 | Survivor's Remorse | מיסי ווהן | תפקיד ראשי (4 עונות); 36 פרקים |
| 2016 | Love Under New Management: The Miki Howard Story | מיקי הווארד (אנ') | סרט טלוויזיה של TV One גם מפיקה |
| 2017 | Placeholders | מרלה | סדרת רשת; 2 פרקים |
| 2017 | אימפריה | הבלשית פמלה רוז | 6 פרקים |
| 2021 | וונדה-ויז'ן | מוניקה רמבו / "ג'רלדין" | תפקיד ראשי; 9 פרקים |
| 2024 | מתבייתים | קרלה אוונס | תפקיד ראשי; 8 פרקים |
לוסי הייל

| --- | --- |

הייל, 2012
 לידה:  14 ביוני 1989 (בת 35) ארצות הברית ממפיס, טנסי, ארצות הברית
 שם במה:  Lucy Kate Hale 
 סוגה מועדפת:  פופ, קאנטרי
 מדינה:  ארצות הברית 
 תקופת הפעילות:  מ-2003
 מקום לימודים:  Young Actors Space 
 פרסים והוקרה:  Teen Choice Awards
 פרופיל ב-IMDb
 
הייל בין צוות השחקנים של הסדרה "שקרניות קטנות"
קארן לוסיל "לוסי" הייל (באנגלית: Karen Lucille "Lucy" Hale; נולדה ב-14 ביוני 1989) היא שחקנית וזמרת אמריקאית. מוכרת בעיקר בשל תפקידה כאריה מונטגומרי בסדרת הטלוויזיה "שקרניות קטנות" ובזכות תפקידה כקייטי קין בסדרה "קייטי קין".
ביוגרפיה

הייל נולדה בממפיס, טנסי לג'ולי נייט ופרסטון הייל. אמה היא אחות מוסמכת. הייל נקראה על שם אחת מסבתותיה. יש לה אחות גדולה, מגי, אחות חורגת, קירבי, ואח חורג, ווס. בילדותה למדה הייל בחינוך ביתי, ולקחה שיעורי משחק ופיתוח קול.
ב-2012 חשפה שסבלה בילדותה מהפרעות אכילה שחזרו ב-2011, מהן החלימה.
קריירה > American Juniors

בשנת 2003 היא הופיעה לראשונה בטלוויזיה כמתמודדת בתוכנית הריאליטי "American Juniors", שהיא גרסה של אמריקן איידול לילדים. בין השירים איתם הופיעה בתוכנית: "I Surrender" של סלין דיון, "I'm Gonna Make You Love Me" של The Temptations‏, "Make It Easy on Yourself" של דיון וורוויק, "Breaking Up Is Hard to Do" של ניל סדקה ו-"Call Me" של להקת בלונדי. הייל סיימה במקום הרביעי בגמר התכנית, וחלק מקבוצה בעלת אותו שם "American Juniors", הוקמה עם חמשת המסיימים הראשונים, אך הקבוצה התפרקה בשנת 2005, לאחר שני אלבומים. לאחר התכנית היא עברה ללוס אנג'לס.
קריירה > משחק

בשנת 2005 החלה הייל להיבחן לתפקידי משחק וקיבלה תפקיד אורח בסדרת הטלוויזיה "מדריך ההישרדות של נד" ולאחר מכן, בסדרת הטלוויזיה "דרייק וג'וש", ובתוכניות טלוויזיה אחרות כמו "The O.C." ו"איך פגשתי את אמא". הייל הופיעה בשני פרקים של סדרת הילדים האמריקאית "המכשפים מוויברלי פלייס".
הייל הופיעה בחידוש הטלוויזיוני לסדרה "האישה הביונית" בתור בקה סומרס, אחותה הצעירה של הדמות הראשית, ג'יימי סומרס (מישל ריאן). הופעת הבכורה הקולנועית שלה הייתה בסרט "אחוות הג'ינס 2" בתור אפי, אחותה הקטנה של לינה קליגריס (אלקסיס בלדל). לאחר מכן כיכבה בסדרה "ילדות שמנת" של רשת הטלוויזיה The CW לצד אשלי ניוברו וג'ואנה גארסיה, וכיכבה בסרט הטלוויזיה "מלחמת בנות הקולג'" של רשת Lifetime.
בשנים 2010–2017 כיכבה בתפקיד ראשי כאריאה מונטגומרי בסדרת הטלוויזיה "שקרניות קטנות", המבוססת על סדרת הספרים של שרה שפרד. בינואר 2010 הופיעה בתפקיד אורח ב-"CSI: מיאמי". באותה השנה, זכתה בפרס בחירת הנוער לכוכבת הטלוויזיה של הקיץ.
בשנת 2011, לוהקה לתפקיד הראשי בסרט "סיפור סינדרלה: היה היה שיר", והופיעה בתפקיד קטן בסרט "צעקה 4".
הייל אירחה פרק של "Punk'd", שבו היא מתחה בהצלחה את איאן הרדינג, ונסה הדג'נס וג'וש האצ'רסון.
הייל שיחקה בתפקיד הראשי במותחן "מת או חובה" שיצא לאקרנים ב-2018. באותה השנה, כיכבה בעונה היחידה של סדרת הטלוויזיה של The CW,‏ "Life Sentence", בתפקיד הראשי כסטלה אבוט, אישה שאובחנה בטעות כחולה סופנית.
בשנת 2020, כיכבה בתפקיד הראשי בסדרה קייטי קין, של The CW, בתפקיד קייטי, עובדת בחנות בגדים שרוצה להפוך למעצבת מפורסמת.
בשנת 2020 שיחקה בסרט העל-טבעי "אי האשליות", לצד מגי קיו.
קריירה > מוזיקה

הייל מעידה כי מוזיקה היא "האהבה הראשונה" שלה. ההשפעות המוזיקליות שלה הן שאניה טוויין, פיית' היל ודיקסי צ'יקס' אבל מה שהצית את התעניינותה במוזיקה היה "Baby One More Time Tour..." של בריטני ספירס. כריסטיאן בוש מלהקת הקאנטרי "שוגרלנד" אמר: "היא נשמעת כמו קארי אנדרווד - חזקה עם צד בלוז וצד פופ. והרבה כמו פיית' היל". היא גם הקליטה שירים לפסקול של "סיפור סינדרלה: היה היה שיר". לאורך הקריירה שלה, הופיעה הייל בסרטוני מוזיקה עם אמנים: "She Burns" של המוזיקאי הצפון אירי פוי ואנס, "Lose Control" של צ'ייס ג'ורדן, ו-"Come Back Down to Earth" של ג'קסון האריס. היא שימשה גם כזמרת גיבוי של הזמרת קרלי פירס.
בשנת 2012 חתמה על חוזה הקלטות עם חברת "הוליווד רקורדס".
ב-3 ביוני 2014 יצא אלבום הבכורה "Road Between", מתוכו יצאו הסינגלים "You sound good to Me" ו-"Lie a Little Better" באותה שנה. האלבום קיבל ביקורות מעורבות והגיע למקום ה-14 במצעד בילבורד 200.
בהמשך, הקליטה הייל שני שירים "Mistletoe" ו-"You're Here" באלבום חג המולד "A Christmas Christmas", שיצא בדצמבר 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | אחוות הג'ינס 2 | אפי קליגאריס |  |
| 2009 | אי הפחד | מייגן / ג'נה קפמבל |  |
| 2011 | צעקה 4 | שרי |  |
| 2011 | סיפור סינדרלה: היה היה שיר | קייטי גיבס |  |
| 2012 | טינקרבל וסוד הכנפיים | פריווינקל | דיבוב |
| 2018 | מת או חובה | אוליביה ברון |  |
| 2018 | סוף התיכון | לילי |  |
| 2018 | The Unicorn | ג'סי |  |
| 2019 | בלאגן על ארבע | זואי בל | דיבוב |
| 2020 | אי האשליות | מלאני |  |
| 2020 | בחורה נחמדה שכמוך | לוסי ניל | גם מפיקה |
| 2020 | Son of the South | קרול אן |  |
| 2021 | משחק השנאה | לוסי האטון | גם מפיקה בפועל |
| 2022 | זהב של סופרים (אנ') | לילי דוורוקס |  |
| 2022 | Borrego | אלי | גם מפיקה בפועל |
| 2022 | סיפורי חייו של מר פיקרי | אמיליה | גם מפיקה בפועל |
| 2023 | הסמוי | ג'ינה |  |
| 2023 | אהבה עד העצם (אנ') | ניקול מת'יוס |  |
| 2024 | Which Brings Me to You | ג'יין |  |
| 2024 | Running on Empty | קייט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | American Juniors | מתמודדת | תוכנית מציאות; מקום רביעי בגמר |
| 2005 | מדריך ההישרדות של נד | איימי קסידי | פרק: "Upperclassmen & Gross Biology Dissection" |
| 2006 | דרייק וג'וש | הייזל | פרק: "Theater Thug" |
| 2006 | The O.C. | האדלי הות'ורן | פרק: "The Man of the Year" |
| 2007, 2014 | איך פגשתי את אמא | קייט שרבטסקי | 2 פרקים |
| 2007 | אישה ביונית | בקה סאמרס | תפקיד ראשי; 8 פרקים |
| 2008-2007 | המכשפים מווייברלי פלייס | מירנדה המפסון | 2 פרקים |
| 2009-2008 | ילדות שמנת | רוז בייקר | תפקיד ראשי; 18 פרקים |
| 2009 | רובי והרוקיטס | קריסטן | פרק: "Smells Like Teen Drama" |
| 2009 | מלחמת בנות הקולג' | קייטי פרקר | סרט טלוויזיה של Lifetime |
| 2009 | מרפאה פרטית | דניאלה פאלמר | פרק: "Pushing the Limits" |
| 2010 | CSI: מיאמי | פיבי ניקולס / ונסה פאטון | פרק: "Show Stopper" |
| 2017-2010 | שקרניות קטנות | אריאה מונטגומרי | תפקיד ראשי; (7 עונות); 160 פרקים |
| 2014 | בייבי דאדי | פייפר סטוקדייל | פרק: "Bonnie's Unreal Estate" |
| 2016-הווה | Dick Clark's New Year's Rockin' Eve | כתבת / מנחה | תוכנית ספיישל של ראש השנה האזרחי; כתבת מניו אורלינס (19-2016) מנחה לצד ראיין סיקרסט (2019-ואילך) |
| 2018 | Life Sentence | סטלה אבוט | תפקיד ראשי; 13 פרקים |
| 2019 | Ryan Hansen Solves Crimes on Television | ד"ר לייק | פרק: "The Rhy Chromosome" |
| 2021-2020 | ריברדייל | קייטי קין | 2 פרקים |
| 2020 | קייטי קין | קייטי קין | תפקיד ראשי; 13 פרקים |
| 2020 | יום אחרי יום | מאיה | דיבוב; פרק: "Big Nights In" |
| 2021 | רצח בשישה חלקים | לייק אדמונדס | תפקיד ראשי; 6 פרקים |
דיסקוגרפיה > אלבומים

2014: Road Between
דיסקוגרפיה > סינגלים

2014: You Sound Good to Me
2014: Lie a Little Better
הערות שוליים

↑  כוכבת שקרניות קטנות: "סבלתי מהפרעת אכילה", באתר חדשות 13 (לשעבר ערוץ עשר), 8 באוגוסט 2012
↑  לורה לייטון, אלכסיס דניסוף ולוסי הייל לוהקו ל"שקרניות קטנות", 30 בדצמבר 2009
↑  לוסי הייל ב-"CSI: מיאמי" עונה 8, באתר sidereel,‏ 12 בינואר 2010
↑  שנה גריימס ולוסי הייל מצטרפות לקאסט של "צעקה 4", באתר celebuzz,‏ 27 באוגוסט 2010
| --- | --- |
בקרת זהויות :  BIBSYS: 14070190  BNE: XX5649490  BnF: cb16257148b (data)  GND: 1172936102  ISNI: 0000 0003 6646 1363  LCCN: no2011113056  MusicBrainz: 55489cf2-1d70-420f-a364-44b4e0eb276c  NKC: xx0193802  NTA: 337897700  SUDOC: 249457083  VIAF: 230038140   WorldCat (עם VIAF): 230038140 
הייל, 2016
לינדה לאבין

| --- | --- |
לינדה לאבין לצד בעלה סטיב באקונס, 2011
לינדה לאבין לצד בעלה סטיב באקונס, 2011
 לידה:  15 באוקטובר 1937 פורטלנד, ארצות הברית 
 פטירה:  29 בדצמבר 2024 (בגיל 87) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1962
 מקום לימודים:  קולג' ויליאם ומרי  תיכון דירינג  תיכון ויינפליט  סטודיו אייץ' בי 
 בן או בת זוג:  רון ליבמן (7 בספטמבר 1969–4 באוגוסט 1981)  קיפ ניבן (22 באוגוסט 1982–2 ביולי 1992) 
 פרסים והוקרה:  2 פרסי גלובוס הזהב  פרס טוני
 פרופיל ב-IMDb
 
לינדה לאבין (באנגלית: Linda Lavin;‏ 15 באוקטובר 1937 – 29 בדצמבר 2024) הייתה שחקנית וזמרת יהודייה-אמריקאית. בעלת שש מועמדויות לפרס טוני מתוכן זכייה אחת על כיכובה במחזה "בדרך לברודוויי" מאת ניל סיימון, וזוכת שני פרסי גלובוס זהב עבור תפקידה בתור אליס הייט בסדרה הקומית "אליס" (אנ').
ביוגרפיה

לאבין נולדה בעיר פורטלנד, מיין שבארצות הברית למשפחה שלקחה חלק פעיל בקהילה היהודית המקומית. הוריה הם לוסיל (לבית פוטר), זמרת אופרה, ולאיש העסקים דייוויד ג'יי לאבין. לאבין היא בוגרת בית ספר מייפליט (אנ') ומכללת ויליאם ומרי (אנ').
קריירה

את דרכה בתעשיית הבידור החלה בטלוויזיה בתפקידי אורח שזימנו לה את תפקיד הבלשית ג'ניס וונתוורת' בסדרת המשטרה הקומית "ברני מילר" (אנ'). לאבין עזבה את התוכנית בעונתה השנייה על מנת לשחק בתפקיד הראשי בעיבוד הטלוויזיוני הקומי "אליס" לסרט "אליס לא גרה כאן יותר". הסדרה הייתה ללהיט גדול של רשת CBS, ולאבין, ששיחקה את אליס הייט, זכתה על משחקה בשני פרסי גלובוס הזהב רצופים בשנים 1978 ו-1979 בקטגוריית השחקנית הטובה ביותר בסדרה קומית.
בשנת 2013 שיחקה בקומדיית המצבים של שון הייז "שון מציל את העולם" בתפקיד לורה אמו של גיבור העלילה שון האריסון (הייז).
לאבין מיעטה להופיע בקולנוע. היא שיחקה בסרטו של אלן רנה "אני רוצה ללכת הביתה" (אנ') ובקומדיות "תוכנית גיבוי" ו"את, אני והשאר".
קריירה > תיאטרון

ללאבין קריירת תיאטרון מפוארת המתפרסת על למעלה מ-40 שנה. היא זכתה בפרס טוני בשנת 1987 על הופעתה במחזה של ניל סיימון "בדרך לברודוויי". היא הייתה מועמדת לחמישה פרסי טוני נוספים, בין היתר על תפקידיה במחזות "יומנה של אנה פרנק" בתפקיד גברת ואן דאן ו"The Tale of the Allergist's Wife ".
בשנת 1999 גילמה את הדמות הראשית של רות' שטיינר במחזה "הרומן הראשון שלי" מאת המחזאי דונלד מרגוליס, שהוצג בהפקה מקומית בלוס אנג'לס.
חיים אישיים

ללאבין לא היו ילדים. היא הייתה נשואה לשחקנים רון ליבמן וקיפ ניבן. מאוחר יותר, התגוררה לאבין בניו יורק עם בעלה השלישי, המוזיקאי סטיב באקונס.
היא נפטרה ב-29 בדצמבר 2024 בגיל 87 מסיבוכים של סרטן הריאה.
פילמוגרפיה נבחרת > קולנוע

החבובות כובשות את מנהטן (1984)
אני רוצה ללכת הביתה (1989)
נתראה בבוקר (1989)
הטבעת (1996)
תוכנית גיבוי (2010)
את, אני והשאר (2012)
A Short History of Decay‏ (2014)
לילות מנהטן (2016)
ברוקלין בייקרי (2016)
איך להיות מאהב לטיני (2017)
צדק עירום‏ (2021)
הזוג ריקרדו (2021)
פילמוגרפיה נבחרת > טלוויזיה

ברני מילר (1975–1976)
אליס (1976–1985)
חדר לשניים (1993-1992)
קונרד בלום (1998)
מגע של מלאכים (1999)
הסופרנוס (2002)
חוק וסדר: כוונה פלילית (2002)
The O.C. ‏(2005-2004)
ההמבורגרים של בוב (2013) - דיבוב
שון מציל את העולם (2013–2014)
האישה הטובה (2015-2014)
בונז (2015)
ממי (2016)
ההורים גרים ממול (2018-2017)
מזכירת המדינה (2018)
דיאטת סנטה קלריטה (2019)
חדר 104 (2020)
בי פלוס (2022-2020)
אלזבת' (2024)
מתבייתים (2024)
Mid-Century Modern (TBA)
אנדרו באקן

| --- | --- |
אין תמונה חופשית
 לידה:  19 בפברואר 1979 (בן 46) סטוקפורט, הממלכה המאוחדת 
 שם לידה:  Andrew Neil Buchan 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  האקדמיה המלכותית לאמנות הדרמה (2005)  אוניברסיטת דרהאם 
 בן או בת זוג:  איימי נוטל (8 בספטמבר 2012–?) 
 פרופיל ב-IMDb
 
אנדרו באקן (באנגלית: Andrew Buchan; נולד ב-19 בפברואר 1979) הוא שחקן תיאטרון וטלוויזיה אנגלי. הוא מוכר מהופעתו בדמות מארק לטימר בדרמה של רשת ITV "ברודצ'רץ'" (2013–2017), בתפקיד סקוט פוסטר בדרמה הפוליטית "Party Animals" של ה-BBC (מ-2007), בתפקיד ג'ון מרסר בסדרה "המתנקש" (2008–2009) ובדמות ויליאם גארו בדרמה התקופתית של ה-BBC "המשפט של גארו" (2009–2011).
ביוגרפיה

באקן נולד בסטוקפורט וגדל בפרוור של לוסטוק בבולטון. הוא למד בבית הספר התיכון "ריבינגטון ובלקרוד" בעיר הוריץ' (אנ').
כשעשה את בחינות A-Levels, זמן רב לפני תחילת הקריירה שלו כשחקן, עבד כמדריך בפארק השעשועים "גרנדה סטודיוס" (אנ'). כדי לעורר עניין בקרב התיירים השתמש בשיטות לא שגרתיות ומשעשעות. הוא גם עבד כברמן בנמל התעופה מנצ'סטר, כקונסירז' בבית המלון דה ויר וייטס, וחודשים אחדים עבד כפועל באיטליה.
ב-2001 סיים באקן תואר ראשון בשפות מודרניות באוניברסיטת דרהאם. אחר כך למד משחק באקדמיה המלכותית לאמנות הדרמה (RADA).
קריירה

בתיאטרון שיחק באקן ב-2005 בתפקיד מרקוציו ב"רומיאו ויוליה" בתיאטרון רויאל אקסצ'נג' במנצ'סטר. ב-2008 הופיע במחזה "The Man Who Had All the Luck" מאת ארתור מילר בתיאטרון דונמאר. המחזה הוצג במשך שישה שבועות בלונדון ואחרי כן בסיבוב הופעות בבריטניה. באקן זכה בפרס התיאטרון של "מנצ'סטר איבנינג ניוז" לשחקן הטוב ביותר על תפקיד זה. בעונת 2011 / 2012 חזר להופיע בתיאטרון דונמאר בתפקיד בולינגברוק במחזה "ריצ'רד השני" מאת שייקספיר.
בטלוויזיה הופיע באקן לראשונה ב-2006 בתפקיד הכומר סט. ג'ון ריברס במיני-סדרה "ג'יין אייר", עיבוד לרומן באותו שם מאת שרלוט ברונטה, ובתפקיד סקוט פוסטר בדרמה הפוליטית "Party Animals". ב-2007 שיחק בתפקיד ג'ם הרן בסדרה זוכת הפרסים "קרנפורד" בה כיכבו ג'ודי דנץ', אימלדה סטונטון ואיילין אטקינס. עוד ב-2007 גילם את המורה שון נואלס בסדרה "The Whistleblowers" לצדם של ריצ'רד קויל ואינדירה וארמה. ב-2008 השתתף בפרק בעונה הרביעית של הסדרה "בונז" בתפקיד ד"ר איאן וקסלר.
ב-2008 וב-2009 כיכב באקן בסדרת הדרמה של ITV1 בשם "המתנקש" בתפקיד הראשי של ג'ון מרסר, מתנקש שכיר שמטרתו לפגוע באלה שהצליחו לחמוק מהחוק. העונה הראשונה של הסדרה זכתה בפרס "Royal Television Society" לסדרה הטובה ביותר.
ב-2009 גילם באקן את פישוויק בסרט הביוגרפי על ג'ון לנון "נער משום מקום" בכיכובה של קריסטין סקוט-תומאס ובבימויו של סם טיילור-ווד.
בסדרת הטלוויזיה של ה-BBC "המשפט של גארו" כיכב באקן בתפקיד הראשי בדמות ויליאם גארו. העונה הראשונה של הסדרה שודרה ב-BBC One החל מ-1 בנובמבר 2009, ובהמשך הופקו ושודרו שתי עונות נוספות.
בדצמבר 2009 הופיע באקן בדמות הנגר ג'ם הרן בסרט ספיישל לחג המולד של הסדרה "קרנפורד".
ב-2010 שיחק באקן בתפקיד העיתונאי בילי מרשל בסרט הטלוויזיה "Abroad", המבוסס על חוויותיה של הסופרת לאה מקלרן (אנ'). הסרט שודר ברשת CBC TV בקנדה ב-14 במרץ 2010.
ב-6 ב-7 בינואר 2011 הופיע בעיבוד הטלוויזיוני לתקרית לאקוניה (אנ') ששודרה ב-BBC.
ב-2013 כיכב באקן בדרמה זוכת הפרסים של ITV "ברודצ'רץ'" בתפקיד מארק לטימר, אביו של הילד שנרצח דני לטימר. על תפקיד זה זכה ב-2013 בפרס ה"פגיון" לשחקן המשנה הטוב ביותר בטקס "Crime Thriller Awards". בעקבות הצלחת הסדרה "ברודצ'רץ'" הוזמנו באקן וג'ודי ויטאקר שכיכבה לצדו להעניק פרס באפט"א בטקס שנערך במאי 2013. עוד באותה שנה שיחק בסרט "Having You" ששודר לראשונה בערוץ Sky Movies. זוהי קומדיה בסגנון חמוץ מתוק על אודות מחויבות ולקיחת אחריות. באקן שיחק בתפקיד ג'ק, הדמות הראשית, לצדן של רומולה גראי ושל אנה פריל.
ב-2013 השתתף באקן בסרט העצמאי "Still Life" בהופעת קמע לצדו של אדי מארסן. אחרי כן הפיק וכיכב בסרט קצר בשם "1946" המבוסס על חייו של השחקן ההוליוודי ג'יימס סטיוארט.
ביולי 2014 כיכב באקן לצדה של מגי ג'ילנהול במותחן הפוליטי "The Honourable Woman" שכתב וביים הוגו בליק (אנ'). הסדרה שודרה ב-BBC2 בבריטניה ובערוץ סאנדנס בארצות הברית. באוקטובר 2014 כיכב במיני-סדרה "השריפה הגדולה" בדמות תומאס פרינר (אנ'), האופה מסמטת פודינג.
בנוסף להופעותיו בתיאטרון, בטלוויזיה ובקולנוע, משתתף באקן גם בתסכיתי רדיו ובהקלטות ספרי שמע. הוא הופיע בדרמה הרדיופונית "Dickens Confidential" ב-BBC, ובעיבוד של המחזה "תרז ראקין", ושל הרומן "גטסבי הגדול". עוד ברדיו ה-BBC היה קריין של פרוזה ושל שירה בתוכנית "Words and Music: Law and Order" ובתוכנית "Ave Maria". כמו כן הקליט ספרי שמע והשתתף כקריין בפרסומות.
חיים אישיים

ב-8 בספטמבר 2012 התחתן באקן עם חברתו מאז 2007, השחקנית איימי נוטל.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 | לו היית שלי | If I Had You | מרקוס | סרט טלוויזיה |
| 2006 | ג'יין אייר | Jane Eyre | סט. ג'ון ריברס | מיני-סדרה |
| 2007 | חיית מסיבות | Party Animals | סקוט פוסטר | סדרת טלוויזיה |
| 2007 | מקרי המוות של איאן סטון | The Deaths of Ian Stone | ריאן |  |
| 2007 |  | The Whistleblowers | שון נואלס | בפרק "No Child Left Behind" |
| 2007–2009 | קרנפורד | Cranford | ג'ם הרן | סדרת טלוויזיה |
| 2008 | בונז | Bones | ד"ר איאן וקסלר | בפרק "Yanks in the UK" |
| 2008–2009 | המתנקש | The Fixer | ג'ון מרסר | סדרת טלוויזיה |
| 2009–2011 | המשפט של גארו | Garrow's Law | ויליאם גארו | סדרת טלוויזיה |
| 2009 | נער משום מקום | Nowhere Boy | פישוויק |  |
| 2010 |  | Abroad | בילי מרשל | סרט טלוויזיה |
| 2010 |  | Coming Up | בן | בפרק "Eclipse" |
| 2010 | הולדת ישו | The Nativity | יוסף | מיני-סדרה |
| 2010 | לאקוניה | The Sinking of the Laconia | מורטימר | מיני-סדרה |
| 2011 |  | Whitelands | קונור | סרט קצר |
| 2013–2017 | ברודצ'רץ' | Broadchurch | מארק לטימר | סדרת טלוויזיה |
| 2013 |  | Having You | ג'ק |  |
| 2014 | אישה מכובדת | The Honourable Woman | אפרה | סדרת טלוויזיה |
| 2014 | 1946 | 1946 | ג'ימי סטיוארט | סרט קצר |
| 2014 |  | The Great Fire | תומאס פארינר | מיני-סדרה |
| 2016 |  | Home | ג'ו | סרט טלוויזיה |
| 2016 | קוטל הדרקונים האחרון | The Last Dragonslayer | זמביני | סרט טלוויזיה |
| 2017 | כל הכסף שבעולם | All the Money in the World | ג'ון פול גטי ג'וניור |  |
| 2018 | תעלומת האלפא ביתא | The ABC Murders | פרנקלין קלארק | מיני-סדרה |
| 2019 |  | Baghdad in My Shadow | מרטין הארטמן |  |
| 2019–2020 | הכתר | The Crown | אנדרו פארקר בולס | עונות 3 ו-4 |
| 2020 | אלכס ריידר | Alex Rider | איאן ריידר | סדרת טלוויזיה; 2 פרקים |
| 2020 | הנסיכה הספרדייה | The Spanish Princess | תומאס מור | סדרת טלוויזיה (עונה שנייה) |
| 2021 | קוברה |  | כריס אדוארדס | 5 פרקים |
| 2023 | קרניבל רואו | Carnival Row | מיקולאס ויר | 7 פרקים |
| 2023 |  | Better | מק'יו | תפקיד ראשי; 5 פרקים |
| 2024 | דירה 7א | Apartment 7A | ליאו ווטס |  |
| 2024 |  | Passenger | — | 6 פרקים יוצר ותסריטאי |
| 2024 | היונים השחורות | Black Doves | וואלאס ווב | תפקיד ראשי; 6 פרקים |
הערות שוליים

1 2 3 4  Minard, Jennifer (9 באוקטובר 2006). "A classic role for TV star Andrew". The Bolton News. נבדק ב-29 ביולי 2016. {{cite news}}:  (עזרה)
↑  Donmar (2011). "Richard II". Donmar Warehouse. אורכב מ-המקור ב-2016-08-17. נבדק ב-29 ביולי 2016. {{cite web}}:  (עזרה)
↑  BBC One. "Garrow's Law: Tales from the Old Bailey". BBC. נבדק ב-31 באוקטובר 2009. {{cite web}}:  (עזרה)
↑  McLaren, Leah. "Abroad - TV Movie". Leah McLaren. נבדק ב-16 במרץ 2010. {{cite web}}:  (עזרה)
↑  "Andrew Buchan for Broadchurch - Supporting Actor Dagger, 2013". Crime Thriller Awards. אורכב מ-המקור ב-2016-03-04. נבדק ב-29 ביולי 2016. {{cite web}}:  (עזרה)
↑  "Attendees announced for the Arqiva British Academy Television Awards". BAFTA – TV. נבדק ב-29 ביולי 2016. {{cite web}}:  (עזרה)
↑  "Having You". Sky Movies. אורכב מ-המקור ב-2014-08-12. נבדק ב-29 ביולי 2016. {{cite web}}:  (עזרה)
↑  1946 (2014 film) at the Internet Movie Database
↑  BBC Radio 4 Extra. "Dickens Confidential". BBC. נבדק ב-29 ביולי 2016. {{cite web}}:  (עזרה)
↑  BBC Radio 4 Extra. "Therese Raquin". BBC. נבדק ב-29 ביולי 2016. {{cite web}}:  (עזרה)
↑  BBC Radio 4 Extra. "F Scott Fitzgerald - The Great Gatsby". BBC. נבדק ב-29 ביולי 2016. {{cite web}}:  (עזרה)
↑  BBC Radio Three. "Law and Order". BBC. נבדק ב-29 ביולי 2016. {{cite web}}:  (עזרה)
↑  BBC Radio Three. "Ave Maria". BBC. נבדק ב-29 ביולי 2016. {{cite web}}:  (עזרה)
↑  "Julius Caesar". Naxos AudioBooks. נבדק ב-29 ביולי 2016. {{cite web}}:  (עזרה)
↑  Nuttall, Amy (9 בספטמבר 2012). "Is now legally and finally and more important HAPPILY... MRS Amy BUCHAN!!!". Twitter. נבדק ב-29 ביולי 2016. {{cite web}}:  (עזרה)
| --- | --- |
בקרת זהויות :  GND: 1021211982  ISNI: 0000 0001 1813 2034  LCCN: no2011035156  MusicBrainz: 8b33c4fb-32e6-4553-ba84-7fab4b70de42  NTA: 332175537  SNAC: w6905jm6  SUDOC: 192469959  VIAF: 169114174   WorldCat (עם VIAF): 169114174
היידלברג

היידלברג (בגרמנית: ‏Heidelbergקובץ:Heidelberg.ogg‏Ⓘ‏) היא עיר בת כ-149,000 תושבים (נכון ל-2011) במדינת באדן-וירטמברג שבגרמניה. בעיר שוכנת האוניברסיטה העתיקה בגרמניה ומכוני מחקר חשובים. היידלברג מהווה מוקד משיכה לתיירים, בשל הסביבה ההררית שהיא שוכנת בה, הדימוי הרומנטי שלה והעיר העתיקה שלה שהשתמרה היטב ולא ניזוקה באופן משמעותי במלחמת העולם השנייה.
גאוגרפיה

היידלברג ממוקמת בפינה הצפון-מערבית של מדינת באדן-וירטמברג, כ-15 קילומטרים מהגבול עם הסה מצפון וכ-15 קילומטרים מהגבול עם ריינלנד-פפאלץ ממערב. העיר נמצאת כ-80 ק"מ דרומית לפרנקפורט וכ-120 ק"מ צפונית-מזרחית משטוטגרט. היידלברג מרכיבה יחד עם מנהיים ולודוויגסהאפן וסביבתן את האזור המטרופוליטני ריין-נקר.
העיר שוכנת לגדות נהר הנקר, יובלו של הריין, בסביבה בה הנקר עוזב את אזור אודנוולד (Odenwald) ההררי ונכנס לעמק הריין.
שטח העיר הוא כ-109 ק"מ, אך חלק גדול ממנו מיוער ומאוכלס בדלילות. העיר יושבת ברובה בעמק (גובה של כ-114 מ') והיא מוקפת בהרים - הר ההייליגנברג (Heiligenberg) מצפון לעיר (גובהו 445 מ') והקניגשטול (568 מ',Königstuhl) והגייזברג מדרום (375,Gaisberg).
העיר מחולקת ל-14 שכונות (ראו מפה), כאשר העיר העתיקה ומרבית שכונות העיר החדשה נמצאות בצד הדרומי של הנהר, ורק כמה שכונות נמצאות מצפון לנהר.
גאוגרפיה > אקלים

היידלברג שוכנת במקום יחסית מוגן והאקלים בה מתון למדי. הסביבה ההררית בה היא שוכנת מספקת תנאים טובים ליצירת עננים ולכן נהנית היידלברג מכמות משקעים גדולה יחסית של למעלה מ-700 מ"מ לשנה.
| אקלים בהיידלברג> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בהיידלברג> ינואר.3.-2.47.5 | אקלים בהיידלברג> פברואר.6.-1.46.5 | אקלים בהיידלברג> מרץ.11.2.51.2 | אקלים בהיידלברג> אפריל.15.4.56.1 | אקלים בהיידלברג> מאי.19.9.78.0 | אקלים בהיידלברג> יוני.23.12.77.4 | אקלים בהיידלברג> יולי.25.14.73.7 | אקלים בהיידלברג> אוגוסט.25.13.66.5 | אקלים בהיידלברג> ספטמבר.21.11.56.7 | אקלים בהיידלברג> אוקטובר.15.7.54.9 | אקלים בהיידלברג> נובמבר.8.2.61.2 | אקלים בהיידלברג> דצמבר.4.-1.57.1 | אקלים בהיידלברג> שנה.14.6.5.8.726.1 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: טמפרטורות מאתר weather.com National and Local Weather Radar, Daily Forecast, Hurricane and information from The Weather Channel and weather.com, The Weather Channel (באנגלית אמריקאית), משקעים מאתר השירות המטאורולוגי הגרמני
היסטוריה > מן הפרהיסטוריה ועד הקמת העיר

ההיסטוריה של העיר היידלברג עצמה מתחילה בימי הביניים, אך הסביבה הייתה מיושבת זמן רב לפני כן. בקרבת העיר נמצאו בשנת 1907 שרידי לסת של מין קדום של אדם מלפני כ-600,000 שנה. מין זה נקרא על שם העיר "הומו היידלברגנסיס" (Homo heidelbergensis).
שרידים קלטיים מן המאה ה-5 לפנה"ס נמצאו על פסגת ההייליגנברג. השרידים מעידים על קיום מקום יישוב מבוצר ומקום פולחן שננטש לאחר כ-200 שנה.
במאה הראשונה לספירה הרומאים הקימו גשר ומחנה צבאי מצפון לנקר. סביב מחנה זה התפתחה גם התיישבות אזרחית. עקב לחץ של שבט האלמאנים נסוגו הרומאים לאחר שנת 260 אל מעבר לריין.
אזור היידלברג המשיך להיות מיושב גם במאות השנים הבאות, אך הידוע עליו מועט. בשנת 506 נכבש האזור בידי כלוביס הראשון, מלך הפרנקים ותושביו נוצרו. על פי קודקס לורש מספר כפרים
(Neuenheim, Handschuhsheim, Rohrbach, Wieblingen, Bergheim) היו קיימים באזור בו נמצאים היום רובעי העיר המודרנית, כבר במאה השמינית, מאות שנים לפני הקמת העיר היידלברג עצמה. בשנת 870 הוקם מנזר על ההייליגנברג. מנזר נוסף הוקם בשנת 1130 לרגלי ההר.
היסטוריה > היידלברג בימי הביניים

האזכור הראשון של היידלברג (כ-Heidelberch) הוא ברשומות משנת 1196, כך שסביר להניח שהעיר הוקמה במהלך המאה ה-12. היידלברג הייתה באותה תקופה תחת שליטת בישופות וורמס וכללה מבצר על מורדות הקניגשטול וכפריר באזור בו נמצאת כיום ה-Peterskirsche (כנסיית פטר, הכנסייה העתיקה ביותר בהיידלברג).
במאה ה-13 כבר הייתה קיימת טירה במקום בו נמצאת כיום טירת היידלברג. במהלך מאה זו התפתחה היידלברג והשתרעה על החלק המזרחי של העיר העתיקה (עד לאזור סמטת הGrabengasse במערב). העיר הוקפה חומה ונבנה גשר על הנקר.
בשנת 1225 עברה היידלברג לשליטת רוזנות הפלטינט שעל הריין. לרוזני הפפאלץ לא היה מקום משכן קבוע, והיידלברג שימשה כאחד ממקומות המשכן שלהם החל במאה ה-13. בשנת 1356 קיבלו רוזני הפפאלץ מעמד של נסיך בוחר וכך הפכה היידלברג לאחת הערים החשובות ברייך הגרמני.
בשנת 1386, הוקמה אוניברסיטת היידלברג ביוזמת הנסיך הבוחר רופרכט הראשון, על שמו (בין היתר) קרויה האוניברסיטה. הייתה זו האוניברסיטה השלישית ברחבי האימפריה הקדושה, לאחר אוניברסיטאות פראג ווינה. לימים הפכה אוניברסיטת היידלברג לאחת האוניברסיטאות הנודעות והחשובות באירופה. האוניברסיטה מלאה תפקיד חשוב בהתפתחות זרמים ותנועות שונות (הומניזם, רומנטיקה, הרפורמציה הפרוטסטנטית).
הקמת האוניברסיטה תרמה להתפתחות העיר, שטח העיר הוכפל ובסוף המאה ה-14 היא השתרעה כבר על כל אזור העיר העתיקה של ימינו. בין היתר, התחילה בשנת 1398 בניית כנסיית "רוח הקודש" (Heiliggeistkirche), הכנסייה הגדולה ביותר בהיידלברג. בנייתה ארכה למעלה ממאה שנה והסתיימה ב-1515.